**VIRKNES**

**Skolēnam sasniedzamais rezultāts:**

**7. Lieto zināšanas par virknēm praktiska satura uzdevumu risināšanā.**

*Uzdevumu piemēri:*

7.1. Trīšu sistēma sastāv no 10 trīšiem, kuru diametri veido aritmētisko progresiju. Mazākā trīša diametrs ir 120 mm, bet lielākā trīša diametrs ir 300 mm. Nosaki visu pārējo trīšu diametrus! Ja ir grūtības uzsākt risinājumu, atbildi uz jautājumiem!

a) Vai ir dots aritmētiskās progresijas pirmais loceklis?

b) Cik šajā aritmētiskajā progresijā ir locekļu?

c) Vai ir dots aritmētiskās progresijas pēdējais loceklis?

d) Izveido iegūtās aritmētiskās progresijas shematisku zīmējumu!

e) Kas jāaprēķina?

f ) Vai nepieciešams lietot kādu no aritmētiskās progresijas formulām?